දිවි නැගුම වැඩසටහනට සම්බන්ධ පවුල් සඳහා ප්‍රාදේශීය ලේකම් කොට්ඨාස මට්ටමින් සංවර්ධන ලොතරැයි මණ්ඩලයේ අලෙවි නියෝජිත තනතුරු පිරිනැමීමට ආර්ථික සංවර්ධන අමාත්‍යාංශය පියවර ගෙන ඇත.මේ වැඩපිළිවෙළ යටතේ එක් ප්‍රාදේශීය ලේකම් කොට්ඨාසයකින් සුදුසුකම් සපිරූ පවුල් 5 ක් සඳහා ලොතරැයි අලෙවි නියෝජිත තනතුරු ලබාදීමට සැලසුම් කර තිබේ.මේ පවුල් තෝරා ගැනීම අදාළ කොට්ඨාසයේ ප්‍රාදේශීය ලේකම්වරයාගේ මූලිකත්වයෙන් සිදු කෙරෙනු ඇත.නුවරඑළිය දිස්ත්‍රික්කයෙන් මේ සඳහා තෝරාගත් හතලිස් දෙනෙකුගේ නම් මේ වන විට ආර්ථික කටයුතු අමාත්‍යාංශය වෙත යවා ඇති බව නුවරඑළිය දිස්ත්‍රික් ලේකම් ඩී. පී. ජී. කුමාරසිරි මහතා කීය..